תאריך: 18.8.2020

**פרוטוקול וועדה מקומית- פגישה 1:**

משתתפים:   
ליבי זייבלד מנהלת מינהל קהילתי אשכולות. מזכירת הוועדה.-  
ישראל בך עו"ד. יו"ר הוועדה.  
נעם בן נון מנהל מנהלי רובע עיריית ירושלים. נציג העירייה בוועדה.  
חגי עטיה מנחה במחוז ירושלים החברה למתנסי"ם. נציג החברה למתנסי"ם בוועדה.  
אלי וויזר מנהל מינהל קהילתי הר נוף.   
מוריה מן עובדת קהילתית מינהל קהילתי אשכולות.   
יוסי פלבני תושב נווה יעקב. נציג התושבים (הצטרף באיחור).

חלק א:  
הכרות בין חברי הוועדה.

חלק ב:  
רקע קצר על הבחירות ע"י ליבי.  
מינהל אשכולות הינו מינהל של עמותה סוכנותית.  
חברי הנהלה הם חברי דירקטריון. תפקידם לנהל את המדיניות, האסטרטגיה, ההסתכלות הכלל שכונתית והם מייצגים את התושבים והעירייה פנימה והחוצה.  
כל עובדי המינהל פועלים לפי החלטות ההנהלה ולפי תוכניות העבודה שאושרו על ידם בתחילת השנה.  
הבחירות להנהלה באשכולות התקיימו לפני 10 שנים והיו פיילוט מוצלח לבחירות במינהלים אחרים, אך מסיבות שלא תלויות בנו לא התקיימו עוד בחירות מאז וכיום חברי ההנהלה הנוכחית מחכים להחלפה לאחר עבודה נפלאה שנעשתה על ידם.  
הבחירות יתקיימו בנובמבר. הם בחירות דמוקרטיות עם תהליך סטטוטורי ולו"ז צפוף למינהל ולמועמדים.   
ביום ראשון הייתה החלטה של הוועדה העירונית על תחומי אחריות המינהל .  
תחומי האחריות נשארו כמו שהיו עם אחריות על 8 שכונות, 2 מתוכם מחולקות עם מינהל אחר.  
אנחנו עכשיו בוועדה צריכים להחליט את התיחומים הפנימיים לחברי ההנהלה.

חלק ג:  
מוצג לוועדה על המסך הקדמה לחלוקת השכונות שנעשה ע"י צוות מהמינהל.  
המינהל מציג את הרצון לחלוקה פנימית כמו שהיה עד עכשיו.  
להלן מתווה החלוקה-  
לכל שכונה יהיה נציג אחד ולשמואל הנביא שהיא שכונת האם יהיו שני נציגים.  
סיבת החלוקה: לכל שכונה יש מאפיינים משלה עם חלוקה ברורה בין השכונות ולכן חבר הנהלה שייבחר ע"י השכונה שלו יוכל לייצג אותם בצורה הכי טובה.  
שכונת האם מקבלת 2 נציגים מכיוון שהמינהל ממוקם בה ולכן בדרך הטבע מירב המשתתפים שלנו משם.  
עבנוסף יש המלצה לשריין מקום בהנהלה לאישה.  
בנוסף כל מועמד של שכונה יהיה אחראי על תחום פונקציונאלי של אוכלוסייה שלא מקבלת ייצוג בהנהלה. לדוגמא: צמי"ד, עולים, גיל שלישי וכו'.

חלק ד:  
הצגת טבלאות החלוקה לפי שכונות עם מפות מדוייקות המסבירות את תחומי השכונות.

חלק ה:  
החלטת הוועדה הינה לאשר את החלוקה הפנימית כפי שליבי הציעה.  
כל המשתתפים בפגישה הביעו את הסכמתם בחלוקה זו.

חלק ו:  
הצגת תוכנית העבודה-  
יש צוות מצומצם מהמינהל שמרכז את הבחירות.  
הצוות שנבחר לתהליך זה עסק בחודשים האחרונים בהיבט הקהילתי וזאת יחד עם כל צוות המינהל ע"י שאלונים לבדיקת מדד הקהילתיות ומשוב על פעילות המינהל ועידוד פעילים פוטנציאלים להגשת מועמדות.  
בנוסף מתוכנן קמפיין שיווק ופרסום הבחירות.  
כדוגמת פלייר יוצמד לכל דלת ע"י מגנט ולוח שנה לדלתות.  
יש רצון לחלק את הקלפיות בכל השכונות וליד כל קלפי לעשות הפנינג לילדים שיביא תושבים לבחור.  
תוכנית העבודה הוצגה על המסך בחלוקה לפי חודשים ותאריכים עם תוכנית תקציבית לתהליך.  
הוועדה צריכה עכשיו לאשר את התוכנית ולאחר מכן יישלח הפרוטוקול לאישור בוועדת העירייה.

חלק ז:  
כל חברי הוועדה מאשרים את תוכנית העבודה לפי הלו"ז ואת התקציב הנלווה אליה.  
תודה רבה לכל השותפים על ההירתמות למשימה.

כתבה את הפרוטוקול: מוריה מן עו"ק אשכולות